DITAME SOBRE O PROXECTO DE ORDE POLA QUE SE ESTABLECEN AS BASES REGULADORAS DOS PROGRAMAS DE INCENTIVOS Á CONTRATACIÓN POR CONTA ALLEA COMO MEDIDA PARA FAVORECER A INSERCIÓN DA MOCIDADE, COFINANCIADOS POLO FONDO SOCIAL EUROPEO, E SE PROCEDE Á SÚA CONVOCATORIA PARA O ANO 2008.\nO día 6 de febreiro de 2008 tivo entrada no Consello Galego de Relacións Laborais escrito da Secretaría Xeral da Consellería de Traballo, remitindo proxecto de Orde pola que se establecen as bases reguladoras dos programas de incentivos á contratación por conta allea como medida para favorecer a inserción da mocidade, cofinanciados polo Fondo Social Europeo, e se procede á súa convocatoria para o ano 2008 , e solicitando, para os efectos de dar cumprimento ao establecido no artigo 3º.2 b) da Lei 7/1988, do 12 de xullo, de creación do Consello Galego de Relacións Laborais, o ditame preceptivo sobre o citado proxecto normativo.\nRegúlanse nesta orde un conxunto de incentivos que se configuran como un instrumento para o acceso e permanencia daqueles grupos de traballadores con maiores dificultades, e, pola súa vez , como una ferramenta para fomentar a estabilidade das novas contratacións e dos cadros de persoal das empresas galegas, coa finalidade de favorecer a creación de máis e mellores empregos e de avanzar no obxectivo de conseguir un mercado de traballo equilibrado cun nivel óptimo de emprego. Así para reforzar a esixencia de estabilidade laboral, vincúlanse os incentivos á contratación á existencia dunha taxa de estabilidade nos cadros de persoal das empresas beneficiarias. Para o ano 2008, esíxese acadar unha taxa de estabilidade do 75%, que é superior en 2,5 puntos á esixida no ano anterior.\nÁ vista do borrador agora remitido e do texto da Orde reguladora dos programas de incentivos á contratación por conta allea como medida para favorecer a inserción da mocidade, publicado no DOG o día 6 de xuño de 2007 e tendo en conta o ditame emitido polo Consello con data 11 de maio de 2007 (Ditame 20/07), obsérvase que foron tidas en conta algunhas das consideracións manifestadas polos axentes sociais.\nArtigo 3º.- Competencia.\nNo apartado 2 letra b) modifícase a competencia atribuida ao titular da dirección xeral de Promoción do Emprego, a quen lle corresponderán as solicitudes presentadas para a contratación de 30 ou máis traballadores/as (15 traballadores/as na orde do 2007).\nArtigo 4º.- Solicitudes e prazo.\nA consideración manifestada por este Comité no Ditame 20/07 respecto do apartado 3 deste artigo recolleuse na Orde publicada no DOG o 6 de xuño de 2007, establecendo para a presentación destas solicitudes un prazo dun mes a partir do día seguinte ao da publicación desta orde. Non obstante, no actual proxecto normativo non se ten en conta esta consideración, establecendo o prazo ata o 30 de abril de 2008.\nArtigo 5º.- Instrución e tramitación.\nArtigo 6º.- Procedemento de concesión, resolución e recursos.\nArtigo 8º.- Revogación e reintegro.\nEstablécese unha novidade con respecto ao borrador da orde do exercicio anterior, pero que, non obstante, xa se recollía no texto da orde publicado no DOG o 6 de xuño de 2007, concretándose na base segunda, último apartado, dos anexos A, B, C, D e E, a consideración que terá o persoal con contratos de interinidade para os efectos do cálculo da taxa de estabilidade e do incremento do persoal fixo na empresa.\nAsí mesmo, modifícase a base cuarta de cada un dos citados anexos, increméntandose desde o 72,50% ata o 75% a taxa de estabilidade do cadro de persoal da empresa no mes anterior ao da contratación, que se esixe como requisito para acceder aos beneficios regulados na orde.\nModifícase a base novena dos anexos B, D e E, que obriga ás empresas beneficiarias das axudas a manter o número de persoas traballadoras fixas do seu cadro de persoal, en cómputo anual, durante polo menos 3 anos, ampliándose o prazo a cinco anos cando se trate de empregos ligados a un investimento.\nFinalmente, ponse de manifesto a necesidade de respectar as diferenzas de xénero na linguaxe empregada no texto do proxecto de orde, inclusive na denominación dos cargos públicos.\nO texto do proxecto normativo remitido para ditame denominado “Orde pola que se establecen as bases reguladoras dos programas de incentivos á contratación por conta allea como medida para favorecer a inserción da mocidade, cofinanciados polo Fondo Social Europeo, e se procede á súa convocatoria para o ano 2008 ” consta de: Exposición de motivos, tres capítulos, once artigos, seis disposicións adicionais e dúas derradeiras, ademáis de cinco anexos (A, B, C, D e E) que regulan os cinco programas de fomento da contratación dos mozos e mozas.\nO día 20 de febreiro de 2008 reúnese este Comité Delegado e acorda emitir o ditame que se referencia a continuación, que contén unha consideración xeral unánime, así como seis consideracións específicas unánimes sobre a valoración da norma.\nContén asi mesmo, como anexos, unha consideración xeral sobre a valoración da norma e dúas específicas, de carácter non unánime, manifestadas pola CIG (anexo I), así como cinco consideracións específicas sobre a valoración da norma, de carácter non unánime, manifestadas pola Confederación de Empresarios de Galicia (anexo II).\nEn relación coa solicitude de ditame sobre o proxecto de Orde pola que se establecen as bases reguladoras dos programas de incentivos á contratación por conta allea como medida para favorecer a inserción da mocidade, cofinanciados polo Fondo Social Europeo, e se procede á súa convocatoria para o ano 2008, da Consellería de Traballo, con data de rexistro de entrada neste Consello o 6 de febreiro de 2008 e para os efectos de dar cumprimento ao establecido no artigo 3º.2 b) da Lei 7/1988, do 12 de xullo, de creación do Consello Galego de Relacións Laborais, o Comité Delegado polo Pleno do Consello para a emisión de ditames, despois da xuntanza celebrada o día 20 de febreiro de 2008, acordou pronunciarse en canto ás seguintes consideracións:\nO apartado 3 deste artigo establece que o prazo para a presentación das solicitudes de axudas realizadas dende o 16 de setembro de 2007 e ata a data da publicación da presente será ata o 30 de abril de 2008.\nEste Comité considera o prazo moi curto, polo que suxire que se manteña a redacción deste precepto na orde do pasado exercicio, publicada no DOG do 6 de xuño de 2007 (un mes contado a partir do día seguinte ao da publicación da orde).\nO apartado 4 deste artigo establece o prazo para resolver e notificar será de seis meses que se computarán dende a data de entrada da solicitude no rexistro do órgano competente para a súa tramitación.\nTerceira.- Artigo 9º. Incompatibilidades e concorrencia.\nCuarta.- Artigo 10º. Obrigas dos beneficiarios.\nEste Comité considera ambiguo este parágrafo e propón que se aclare no texto normativo cales son as medidas axeitadas de difusión. Así mesmo, propón que se suprima do texto a expresión ” se é o caso”, confinanciadas polo Fondo Social Europeo, xa que os programas regulados no proxecto normativo son cofinanciados en todo caso.\nQuinta.- Anexo A. Base segunda. Ámbito de aplicación, contratacións subvencionables e definicións.\nSexta.- Anexo D. Base sexta. Exclusións.\nDada a diversidade e amplitude dos cinco programas regulados no proxecto normativo, prácticamente poderían ser obxecto de subvención a inmensa maioría dos contratos de traballo realizados con persoas traballadoras menores de 31 anos.\nPrimeira.- Artigo 9º. Incompatibilidades e concorrencia.\nO apartado 4 deste artigo dispón que os beneficios establecidos á contratación nesta orde non poderán, en concorrencia con outras axudas públicas para a mesma finalidade, superar o 60% do custo salarial anual correspondente ao contrato que se subvenciona.\nSegunda.- Artigo 10º. Obrigas dos beneficiarios.\nPrimeira.- Anexo A. Programa de fomento da contratación en prácticas de mozos e mozas con titulacións de difícil empregabilidade.\nSegunda.- Anexo B. Programa de fomento da contratación de mozos e mozas para substitución de traballadores e traballadoras que rematan a súa vida laboral.\nTerceira.- Anexo C. Programa de creación de novos empregos para mozos e mozas titulados/as nas empresas de menos de 30 persoas traballadoras.\nCuarta.- Anexo D. Programa de fomento da contratación indefinida inicial de mozos e mozas desempregados/as.\nNótese que aquí, a diferenza dos programas anteriores, sí se subvenciona a contratación a tempo parcial de maneira proporcional á xornada pactada.\nTampouco se entende por que se exclúen aqueles traballadores que nos 3 meses anteriores rematasen a súa relación laboral indefinida con outra empresa, coa excepción de que o despedimento sexa improcedente ou por algunha das causas do art. 51 e 52.c) ET, e non se fai tamén a salvidade de causas de extinción do art. 52 (ineptitude sobrevida, por exemplo).\nQuinta.- Anexo E. Programa de incentivos á transformación en indefinidos de determinados contratos temporais celebrados con mozos e mozas.


Tramitar baíxaa laboral por coronavirus\nPuntos clave no tocante á baíxaa do traballador e os seus trámites, motivada por illamento ou contaxio provocado por Covid-19:\nPeríodos de illamento ou contaxio\nOs períodos de illamento ou contaxio dos traballadores, provocados por Covid-19, aínda que sexan procesos de Continxencia Común, considéranse como situación asimilada ao Accidente de Traballo, exclusivamente aos efectos de prestación económica por incapacidade temporal, polo que os traballadores cobran desde o primeiro día da baixa, estando a cargo do empresario o pagamento do salario íntegro correspondente ao día da devandita baixa.\nNon se esixe carencia. A data do feito causante será a data en que se acorde o illamento ou enfermidade do traballador, sen prexuízo de que o parte de baixa se emita con posterioridade a esa data.\nA emisión dos partes de baixa, confirmación e alta corresponderá en todo caso ao Servizo Público de Saúde – SPS - ao que estea vinculado o traballador en función do seu domicilio e, a pesar de que fosen expedidos inicialmente como enfermidade común, terán efectos económicos como AT. A información do parte que se comunique a través do Sistema RED-ficheiro FDI ou servizos en liña - deberá realizarse de acordo aos datos que figuren nos citados partes do SPS correspondente (especialmente canto á continxencia).\nSe houbese algunha modificación por parte do INSS sobre os datos remitidos, informarase a través do ficheiro INSS-empresas (FIE), que conterá a información que figura nas bases de datos do INSS para ese proceso. Se existise discrepancia entre os datos remitidos inicialmente pola empresa e os comunicados no FIE, especialmente no relativo ao tipo de continxencia, deberase proceder ao envío dunha nova comunicación a través do Ficheiro FDI, anotando o tipo de continxencia que corresponda e incluíndo, no caso de que a continxencia sexa cualificada como AT, o termo medio das horas extraordinarias realizadas no ano anterior.\nEn todo caso, a cotización deberá ser coherente (no referente a continxencia, base reguladora e contía) co parte de baixa expedido polo SPS, non sendo que este modificásese por parte do INSS e comunicado mediante ficheiro FIE\nPartes anteriores ao Real decreto-lei 6/2020\nOs partes emitidos con anterioridade á entrada en vigor do Real decreto-lei 6/2020 serán reconvertidos de oficio polo INSS á continxencia de accidente de traballo, desde que o parte de baixa se corresponda cun diagnóstico relacionado co COVID-19.\nConstancia da empresa\nCando o traballador notifica o illamento sen que a empresa teña constancia inicial da existencia dun parte de baixa, esta pódese pór en contacto coa Inspección Médica do Serivico Público de Saúde para que confirme se existe esa situación de illamento decretado pola autoridade sanitaria competente da Comunidade Autónoma, e se procede ou non a emisión do parte en cada caso.\nLémbrase que a empresa non é un interlocutor válido para solicitar ás autoridades competentes das Consellerías de Sanidade a expedición de partes médicos de baixa, confirmación ou alta, que deberán proceder a expediros nos termos e conforme aos procedementos fixados para ese fin.\nBaíxaa tramítase polo Sistema RED conforme á continxencia reflectida no parte, neste caso Continxencia Común e non precisa tramitar Parte de Accidente de Traballo por Delta.\nNo caso de que se teña coñecemento da baixa directamente polo ficheiro FIE ou IDC do traballador, e esta fóra Continxencia Laboral, tramitarase como tal.\nSe existise discrepancia entre os datos remitidos inicialmente pola empresa e os comunicados no FIE, no relativo ao tipo de continxencia, deberase proceder ao envío dunha nova comunicación a trravés do ficheiro FDI, anotando o tipo de continxencia que corresponda e incluíndo, no caso de que a continxencia sexa cualificada como AT, o termo medio das horas extraordinarias realizadas no ano anterior.\nComo podo identificar as baixas por contaxio ou illamentos de COVID-19\n1 - Mediante o ficheiro FIE* pódense consultar todas as baixas/altas dos traballadores. Neste ficheiro aparecen todas as baixas, incluídas as dos diagnósticos relativos ao coronavirus (illamento ou contaxio), os cales serán identificados coa continxencia 3 - Accidente de Traballo.\n* O ficheiro FIE é o ficheiro mediante o cal o Instituto Nacional da Seguridade Social comunica aos usuarios do Sistema RED a información sobre as variacións que experimentan as prestacións de Seguridade Social das súas persoas traballadoras, tanto subsidios (prestacións a curto prazo), como outras prestacións que afecten ao seu contrato de traballo ou ás obrigas empresariais coa Seguridade Social.\nEste ficheiro será enviado aos usuarios do Sistema RED a través dos programas da TXSS (SILTRA/Winsuite32).\nO Ficheiro INSS-empresas (FIE) está diariamente a disposición dos Autorizados RED de cada empresa a través de SILTRA, ou, se é o caso, a través de EDITRAN.\nEste ficheiro está preparado para ser incorporado nas aplicacións de xestión nóminas das empresas.\n2 – Tamén poden comprobaro a través do IDC do traballador "Informe de Datos para a Cotización".\nAparecerá aberto o tramo para deducir a partir do día seguinte á data da baixa, e co tipo de peculiaridade: 23 IT.AT. Pagamento delegado, desta maneira pódese proceder ao pagamento delegado por accidente de traballo.\nNo ámbito de cotización realizarase como incapacidade temporal derivada de continxencias profesionais. Identifícase, polo tanto, coa PEC 23 “IT pagamento delegado AT e EP” e aplícase ao concepto económico 663 “Compensación IT polo AT e EP”. No IDC do traballador indícase como pagamento delegado por Accidente de Traballo.\nCando un traballador convive cun caso confirmado ten rango de contacto estreito e, polo tanto, debe comunicaro polas canles estipuladas polo Ministerio de Sanidade. As autoridades sanitarias farán unha valoración individualizada, incluíndo medidas como o cesamento temporal da actividade laboral do traballador e a aplicación de corentena.\nPermiso coidado de maiores con risco e menores\nNo momento actual e mentres non haxa novidades lexislativas ao respecto, nos casos en que o traballador requira un permiso para coidado de maiores con risco e de menores, a empresa, a opción e decisión propia, poderá outorgar un permiso retribuído ao seu empregado.\nPrestación do Risco durante o Embarazo e a Lactación\nDada a situación de excepción en que nos encontramos e, aínda que os servizos sanitarios públicos habilitaron medios para facilitar ás traballadoras os correspondentes informes médicos, partes de alta, baixa e confirmación segundo a prestación que proceda, en caso de encontrarnos con algunha traballadora que non poida achegar o correspondente informe emitido polo Servizo Público de Saúde, aceptarase “provisionalmente” informe emitido por un médico privado se dispón do mesmo ou asumiremos a semana de xestación que informe a propia traballadora no formulario, a expensas de que con posterioridade, unha vez finalizada a situación de excepcionalidade, deba presentarnos o correspondente informe médico emitido polo Servizo Público de Saúde.\nEste certificado queda vinculado á vixencia do Real decreto-lei 463/2020 polo que se declara o estado de alarma para a xestión da situación de crise sanitaria ocasionada polo COVID-19, polo que ante a imposibilidade de cumprir co que se establece no artigo 39.1 do RD 295/2009 (artigo 47.1 para RETA), certifícase provisionalmente o risco laboral durante a situación de embarazo, debendo presentar o correspondente informe emitido polo facultativo do Servizo Púbico de Saúde tan pronto resólvase a actual situación de excepción. Esta entidade resérvase o dereito de reclamar a prestación ante o incumprimento do mesmo por parte da traballadora solicitante”.\nGuía de actuación en empresas ante o coronavirus SARS-CoV-2 (COVID-19)


Datos moi positivos da exportación de alimentos en 2020: Case 18000 millóns de euros de superavit comercial - Campo Galego\nInicio / Agroalimentación / Datos moi positivos da exportación de alimentos en 2020: Case 18000 millóns de euros de superavit comercial\n30/04/2021 4:57 p.m.\nEn tempos de pandemia, o sector agroalimentario español volveu mostrar a súa fortaleza chegando en 2020 a unha nova marca de 17.805 millóns de euros no seu superávit de balanza comercial. As exportacións agroalimentarias alcanzaron o pasado ano os 53.102 millóns de euros, un 4,3 % máis que en 2019, mentres as importacións supuxeron 35.297 millóns.\nAsí se recolle no informe “Análise das exportacións agroalimentarias. Ano 2020”, elaborado polo experto agroalimentario en temas internacionais Jaime Palafox e Cajamar, coa colaboración do Máster en Xestión de Empresas Agroalimentarias (MGEA), que foi presentado onte.\nEstes datos sinalan, segundo se observa e no informe, a tendencia de crecemento sostido durante a última década onde a taxa media de crecemento entre 2010 e 2020 foi do 6,3 %. Así mesmo, na comparativa coas exportacións agroalimentarias do resto de países da Unión Europea, España mantén en 2020 o seu cuarto posto por detrás de Países Baixos, Alemaña e Francia, e por diante de Italia, pero liderando o crecemento. Neste sentido, Alemaña (-1,2 %) e Francia (-3,9 %) sufriron caídas nas súas vendas ao exterior o pasado ano e Países Baixos (0,5 %) e Italia (2,1 %) tiveron crecementos inferiores aos de España.\n“Nestes tempos de incerteza convén lembrar o aporte positivo do sector exterior agroalimentario á economía española, e o liderado de España no crecemento das exportacións agroalimentarias dentro da Unión Europea”, indica Roberto Garcia Torrente, director de Innovación Agroalimentaria de Cajamar.\nAcceso ao informe completo: “Análise das exportacións agroalimentarias. Ano 2020”


ABANCA e o Principado asinan un acordo para favorecer oacceso das empresas asturianas a novos mercados internacionais\nO director de Banca Insitucional de ABANCA, Santiago Novoa, e o conselleiro de Emprego, Industria e Turismo e presidente de Asturex, Isaac Pola, durante a sinatura do convenio.\nABANCA e o Principado suscribiron hoxe un convenio de colaboración que permitirá ofrecer financiación e asesoramento especializado ás empresas asturianas para apoiar o seu acceso a novos mercados internacionais.\nO director de Banca Institucional de ABANCA, Santiago Novoa, e o conselleiro de Emprego, Industria e Turismo e presidente de Asturex, Isaac Pola, asinaron esta mañá o acordo, que pon a disposición do tecido empresarial rexional un amplo catálogo de produtos en condición favorables.\nEsta iniciativa facilita á compañías o acceso a unha ampla oferta financeira con requisitos máis propicios cos do mercado. Entre os produtos más atractivos que poden contratar figuran préstamos para desenvolvemento da internacionalización, liñas de comercio exterior, pólizas de crédito para necesidades de circulante e anticipos de subvencións.\nABANCA tamén porá a disposición das firmas personal especializado en xestión de seguros, que se encargará de informar aos clientes sobre as pólizas que mellor se adapten as súas necesidades.\nA sinatura deste convenio, á que tamén asistiu a directora xeral de Asturex, Teresa Vigón, reforza os lazos entre ambas institucións e o apoio ao empresariado asturiano nas súas estratexias de acceso a novos mercados.\nAsturex é unha sociedade de apoio á internacionalización que facilita áss empresas do Principado unha maior presenza nos mercados internacionais. Pola súa parte, ABANCA é a entidade financeira de referencia no noroeste español, cunha rede de case 700 oficinas e una clara orientación cara o tecido empresarial.


O puritanismo do algoritmo\n13:59 do 5 de agosto de 2021\nV ivimos tempos ben curiosos. Hai uns poucos anos, en plena febre pola famosa serie televisiva Xogo de Tronos, lin unha entrevista co creador da saga literaria, George R.R. Martin, na que expresaba unha idea revolucionaria, por obvia. Viña a dicir que o excesivo erotismo das súas novelas era sempre posto en cuestión, pero non así a violencia. Ilustraba o que el consideraba unha hipocrisía cun exemplo: produce escándalo que os nenos e nenas vexan na ficción dúas persoas en coiros (sen maltrato nin violencia), pero ninguén se preocupa dos golpes, feridas sanguentas, pelexas, insultos, linguaxe malsoante e comportamentos machistas que trufan os contidos audiovisuais calquera hora. A maxia do cinema, din. Esa entrevista acompáñame dando voltas na cabeza cada vez que xorde algunha cuestión que volve traer a primeiro plano o politicamente correcto.\nExemplos temos abondo, especialmente nos últimos tempos. A rede social Facebook é famosa pola tendencia a censurar calquera parte do corpo humano considerada obscena, teña ou non intención sexual. Pasou con mulleres aleitando bebés (porque insinuaban levemente as mamilas) e con nús artísticos pendurados das paredes dos mellores museos do mundo. O caso máis sonado foi o do cadro A orixe do mundo, de Courbet, que amosa un primeiro plano dunha vulva cunha minuciosidade case fotográfica. Na mesma liña, algúns subministradores de contido audiovisual están «revisando» películas clásicas da historia do cinema por consideralas racistas, tal e como aconteceu con Foise co vento. Esta manipulación interesada para xulgar con ollos actuais manifestacións ou procesos do pasado ten un nome: en Historia chamámoslle a iso presentismo e sempre aconsello ao meu alumnado fuxir del como da peste. As ferramentas: ler, coñecer se prexuízos e aprender a relacionar conceptos. En definitiva facer algo que non está de moda: pensar con criterio.\nAs orixes da chamada «corrección política» veñen de lonxe. A expresión aparece xa documentada na Unión Soviética do primeiro terzo do século XX, pero non será ata a década dos 80 cando se xeneralice no mundo anglosaxón e particularmente nos EE.UU. A partir dos anos 90 e mesmo na actualidade, volve resoar con forza a través das chamadas «microagresións»: manifestacións que, malia non agocharen malicia son consideradas violentas (por exemplo, preguntarlle a unha persoa latina polo seu lugar de nacemento, supoñendo de feito que non é estadounidense) ou advertencias do persoal docente nas universidades para evitar que a lectura de determinadas obras produza ou reavive traumas nalgún alumnado.\nA respecto desta última cuestión, aínda lembro algunhas discusións cando traballaba nunha biblioteca pública sobre se o persoal bibliotecario podía ou non censurar obras evitando a súa posta a disposición. Como imos permitir que a mocidade lea Mein Kamp? Deberiamos deixar que a xente consulte libros sobre terrorismo, sobre violencia, con contido manifestamente obsceno? As miñas mans catalogaron libros como a novela pornográfica As once mil vergas de Apollinaire, un libro tan pequeniño como turbador. Confeso que a súa lectura se me fixo difícil e, por veces, mesmo crúa ata marear, mais non por iso adquirín trastorno ningún. De igual xeito, non me volvín máis agresiva por catalogar manuais de supervivencia extrema, nin alcohólica por catalogar novelas nas que os protagonistas beben máis que os peixes das panxoliñas de Nadal.\nCanto máis reflexiono sobre isto e analizo as pequenas batallas «a prol da moralidade» (nótese a retranca) que con tanta enerxía libran algúns e algunhas, máis firmemente creo que se trata de cortiñas de fume. Gastar forzas en loitar contra pedras de chisqueiro funciona de marabilla para dispersar o poder da masa, para evitar que esas forzas se unan contra pedras máis grandes e máis difíciles de tombar: a inxustiza social, o abuso de poder, a corrupción, a violencia contra os febles. Non é puritanismo, son dereitos.


Bibliografía Xoán Manuel Cabada Vázquez\nManuel Cabada Castro, Paixón poética e militancia galeguista, Estudio biográfico sobre Xosé Manuel Cabada Vázquez (1901-1936) (O Castro, Sada, Edicios do Castro, 2001).\nXosé Manuel Cabada Vázquez (1901-1936) é un importante poeta e político galeguista do que ata agora non existe ningunha detallada biografía. Este volume pretende encher dalgunha maneira este baleiro, vencellando ó tempo a súa actividade as circunstancias sociais, políticas e ideolóxicas dunha época moi decisiva na historia do país galego.\nRelacionado con persoeiros importantes do seu tempo como Otero Pedrayo ou Amor Ruibal, do que foi secretario particular, soubo uni-la sensibilidade da poesía co pulo e a fortaleza da polítíca. O centro e a preocupación fundamental da súa vida foi, sen dubida, Galicia. Vencellado con anterioridade ás "Irmandades da Fala", pertence en 1931 ó comité provisional da "Agrupación Nazonalista" de Santiago, participando a finais deste mesmo ano na fundación do Partido Galeguista.\nDesprazado da súa terra desde 1933, morrerá prematuramente ós 34 anos de idade, pouco antes do comezo guerra civil do 1936. Co gallo de se cumprir neste ano 2001 o primeiro centenario do seu nacemento, o lector ten agora a posibilidade de achegarse máis doadamente á súa vida e á súa obra.\nNas páxinas 255 a 258 desta obra figura unha ampla bibliografia sobre Xosé Manuel Cabada Vázquez


Carteleira do 7 ao 13 de xuño : O Compás – A revista dixital da Costa da Morte\nEscrito por compasdacosta no Venres, Xuño 7, 2013 · Deixar comentario\nEntre as carteleiras dos multicines de Cee e Carballo contamos con 9 filmes distintos. Desde Compás ofrecémosvos unha breve sinopse para que poidas decidirte por unha.\nSkyfall é a última aventura do axente 007 dirixida por Sam Mendes. A lealdade do mellor axente dos servizos secretos británicos, James Bond (Daniel Craig) cara a súa superior M (Judi Dench) verase seriamente posta a proba cando o seu pasado volva para asustala. O MI6 sofre un ataque e 007 debe localizar e destruír a ameaza que lidera o malvado Silva (Javier Bardem) para o que contará coa axuda da axente Eve (Naomie Harris). Na vixésimo terceira entrega do clásico atopamos un Bond do século XXI onde destaca a interpretación de Bardem a pesar da súa peluca loira.\nArquivado baixo Carballo, Cee · Cos tags carteleira carballo, carteleira cee, cines a xunqueira, estreas, multicines bergantiños


Nigrán leva a todos os seus centros educativos un 'escape room' de igualdade\nHomeVal MiñorNigránNigrán leva a todos os seus centros educativos un 'escape room' de...\nEste xogo mental en equipo foi deseñada ex-profeso para o municipio por unha empresa especializada, tendo como obxectivo que os estudantes resolvan unha situación imaxinaria de encerro adentrándose na vida de oito mulleres senlleiras na Historia\nO Concello de Nigrán, a través do Centro de Información ás Mulleres (CIM), arrancou esta semana un “escape room” de igualdade e prevención da violencia de xénero pioneiro en Galicia que rotará por todos os seus centros educativos ata o 7 de maio (está destinado a 6º de Primaria, 1º e 2º da ESO). Este tipo de xogo mental en equipo foi deseñado ex-profeso para o municipio pola empresa especializada Territorio Comanche, sendo a primeira vez que se emprega na comunidade un ‘escape room’ profesionalizado para este fin coeducativo.\nAda Lovelace (matemática e primeira programadora informática), Valentina Tereshkova (primeira muller cosmonauta), Isabel Zendal (primeira enfermeira de historia en misión humanitaria), Ella Fitzgerald (cantante de Jazz), Nefertiti (reina exipcia), Mata Hari (espía durante a Primeira Guerra Mundial), Agata Christie (escritora) e Maruja Mallo (pintora surrealista pertencente á Xeración do 27) son as grandes protagonistas neste xogo creado para Nigrán.\nUn “escape room” educativo é unha técnica de xogo que consiste en enfrontar ao alumnado a unha situación imaxinaria de encerro. Estes organízanse en grupos de catro ou cinco participantes, dispoñendo cada equipo dunha caixa co material necesario para realizar as diferentes probas e obter a súa ‘liberación’. A actividade recrea un entorno cheo de pistas, crebacabezas, enigmas… que van resolvendo co seu enxeño e a informacións suministrada durante o xogo (un audio cunha voz en off está soando en bucle durante a proba).


Quen somos - Ningbo Hongao Outdoor Products Co., Ltd.\nNingbo Hongao Outdoor Products Co., Ltd. fundada en 2010. Estamos situados nunha cidade portuaria de Ningbo, provincia de Zhejiang, con cómodo acceso de transporte.\nCon 10 anos de experiencia na fabricación e deseño de todo tipo de produtos ao aire libre, como fundas para mobles de patio, funda de grella para grellas, funda de sofá e funda de coche, hamaca, tenda de campaña, saco de durmir e así por diante, non só ofrecemos servizos dispoñibles , pero tamén ofrecer un servizo personalizado.\nPara o servizo de venda, pode satisfacer as súas necesidades de compra rápida.Para un servizo personalizado, principalmente de acordo coas necesidades dos nosos clientes para producir desde o material ata o tamaño ata o embalaxe ata o logotipo, podemos satisfacer a demanda especial dos clientes.\nTecido popular: oxford, poliéster, tecido PE/PVC/PP, tecido non tecido, unha variedade de tecidos para que os clientes elixan.\nAs materias primas de alta calidade con informe SGS e REACH son adecuadas para vender por xunto, tendas de venda polo miúdo, correo en liña e supermercados.OBI europeo, América ROSS, Coleman ten unha relación amistosa a longo prazo de cooperación.Mentres tanto, o noso departamento de deseño podería deseñar un novo modelo segundo a tendencia da moda;\nO noso departamento de supervisión de calidade supervisa cada enlace de produción, desde a materia prima ata o corte, a costura e o envasado, o noso estudo pode ofrecer un servizo de fotografía de produtos para vendedores en liña.E o 80% dos nosos empregados traballan na nosa fábrica máis de 6 anos, estes permítennos ofrecer aos nosos clientes produtos de alta calidade e servizos diversificados.


Récord de novos casos da quinta vaga nun só día: 1.593\nGaliza rexistra a marca de contaxios de Covid-19 até a data desta quinta onda, con 1.593, mentres que os casos activos elévanse a 15.109, un milleiro máis que a xornada anterior, e os pacientes hospitalizados por este coronavirus repuntan a 212 -constitúen 37 máis-, deles 23 en UCI. Pola súa banda, a taxa de positividade sitúase en 14%.\nCribado na área sanitaria de Santiago (Imaxe: Europa Press)\nEuropa Press 13:20 do 23 de xullo de 2021\nSegundo os datos actualizados na mañá da sexta feira pola Consellaría de Sanidade con rexistros até as 18 horas da quinta feira, aumentan a 189 as persoas ingresadas en unidades convencionais pola Covid-19, que implican 36 máis, e ascenden a 23 as que se atopan en UCI, unha máis. Pola súa banda, 14.897 pacientes permanecen en seguimento no seu domicilio.\nPor áreas sanitarias a presión hospitalaria aumenta en seis das sete e mantense sen cambios na de Santiago e Barbanza, que continúa con dous pacientes Covid en UCI e oito noutras unidades.\nO maior aumento corresponde á de Ourense, que aínda que segue cun ingresado en UCI rexistra 50 noutras unidades -12 máis-, así como a de Pontevedra e O Salnés, que mantén un ingresado en críticos e conta con 30 noutras unidades -dez máis-.\nPolo seu lado, na da Coruña e Cee soben a oito os pacientes Covid en UCI -un máis- e a 40 os doutras unidades -cinco máis-; e na de Lugo continúa un en críticos e aumentan a 18 os doutras unidades -catro máis-.\nMentres, a de Vigo segue con catro pacientes Covid en UCI e soben a 29 os doutras unidades -dous máis-; e na de Ferrol continúan dúas en críticos e ascenden a 14 os doutras unidades -tres máis-.\nGaliza alcanza 30 semanas consecutivas de aumento de casos activos, que ascenden a 15.109, que implican 1.146 máis que a xornada anterior, ao haber máis contaxios (1.593) que altas (446), ao que se engade un falecemento.\nCon respecto a hai sete días, as infeccións activas supoñen algo menos do dobre, xa que a pasada sexta 16 de xullo había 8.319 no conxunto da Galiza.\nPor áreas sanitarias, os casos aumentan en todas elas, en maior medida na de Vigo (+379), seguida da Coruña e Cee (+220), Santiago e Barbanza (+162), Lugo (+134), Pontevedra e O Salnés (+130), Ferrol (+65) e Ourense (+56).\nA área de Vigo segue á cabeza con 3.544 casos activos; seguida da de Pontevedra e O Salnés, con 2.615; A Coruña e Cee, con 2.591; Ourense, con 2.341; Santiago e Barbanza, con 1.883; Lugo, con 1.498; e Ferrol, mantense a cola como a única por baixo do milleiro, con 637.\nOs novos contaxios de Covid-19 volvéronse disparar e alcanzan a marca desta quinta onda con 1.593, que implican 110 máis que os 1.483 da xornada anterior. Así, acumulan catro días seguidos por encima do milleiro, tras arrincar esta semana con 975.\nForon confirmados 1.536 positivos por Probas Diagnósticas de Infección Activa (PDIA) no último día (que poden corresponder a casos activos doutras xornadas aos que se realiza unha nova proba diagnóstica), que supoñen 85 máis que o día anterior, dos cales 423 corresponden á área sanitaria de Vigo; 271, á da Coruña e Cee; 235, á de Santiago e Barbanza; 190, á de Pontevedra e O Salnés; 186, á de Lugo; 156, á de Ourense; e 75, á de Ferrol.\nGaliza efectuou 8.180 probas máis que as rexistradas até a xornada anterior.\nEn canto á taxa de positividade das PCR, mantense nun 14,3% após repuntar ao 14% a xornada anterior despois de baixar a un 9,3% a cuarta e situarse nun 10,9% a terza após arrincar esta semana nun 13%. Galiza segue por riba dese 5% que estabelece a OMS para dar por controlada a pandemia.\nPola súa banda, as persoas falecidas diagnosticadas con Covid-19 desde o inicio da pandemia ascenden a 2.444 ao notificar Sanidade unha nova vítima esta quinta feira.\nsaúde datos casos COVID-19 contaxios


Redacción | Xoves, 30 de Marzo de 2017, 11:51\nBaixo o título 'Mirando a cidade. Un paseo pola historia de Compostela' inaugurouse na Casa do Cabido unha esposición fotográfica que mostra a evolución urbana da cidade de Santiago baixo a mirada de 58 autores que integran a Asociación Cultural Fotoforum Compostela. Ao acto asistiron o alcalde de Santiago, Martiño Noriega; a xerente do Consorcio, Belén Hernández; o comisario da exposición xunto con Belén Castro e presidente de Fotoforum Compostela, Fuco Reyes; varios dos fotógrafos participantes e o responsable de Publicacións e Exposicións do organismo interadministrativo, Juan Conde.\nNa presentación, Belén Hernández destacou que a mostra "ten o valor engadido de que cada foto é dun fotógrafo distinto e que son xente da rúa, que pasea por Compostela gozando e facendo fotos e que tivo a valentía de ofrecérnolas para poder gozalas nós".\nA exposición está dividida en varias salas, que representan cada unha un momento histórico e a súa pegada na cidade. Neste sentido, Belén Castro destacou que "aínda que é moi complicado sintetizar a historia de Compostela, que é moito máis que un centro histórico, os autores fixeron un exercicio crítico interpretativo, persoal, de cada unha desas 61 localizacións".\nComentou ademais que "en cada época da historia o ser humano concibiu a cidade como parte da súa identidade, por iso esta exposición reflexiona sobra a simbolización e tamén a configuración formal e espacial da cidade ao longo dos séculos".\nPola súa banda, Fuco Reyes reivindicou o compromiso do Fotoforum coa cidade e que "a idea de traballar co tempo na cidade supuxo un reto bestial". Desta forma, nun primeiro momento levou a cabo un labor de documentación sobre os espazos para logo fotografalos.\nFelicitou, así mesmo, aos participantes, entre os que hai "xente que aínda está a aprender a técnica fotográfica, a desenvolver a súa mirada, e xente que leva moitos anos xogando coa fotografía e ten unha mirada máis asentada, unha mestura de miradas e de formas entender a cidade que supón a esencia do que é o Fotoforum".\nMartiño Noriega quixo animar "aos veciños e veciñas a que visiten a exposición e valoricen o traballo que aquí está feito". O alcalde destacou que este "traballo repercute no que é unha reconstrución colectiva de toda a historia e o desenvolvemento de Compostela".\nA exposición poderá visitarse na Casa do Cabido ata finais de xuño no horario habitual do museo.


Xosé Manuel Fernández Abraldes novo Alcalde do Concello de Barro – NOTICIAS DE BARRO\nXosé Manuel Fernández Abraldes novo Alcalde do Concello de Barro\n7 Xuño 2015 14 Xuño 2015 Concello de Barro Deixar un comentario\nAbraldes, que non puido reprimir as bágoas ao aceptar o cargo, tivo un sentido recordo nada máis empezar o seu discurso a Castor Castro, alcalde de Barro durante a República, un home “represaliado polas súas ideas e a defensa da liberdade”. Tras iso, o recén investido alcalde quixo agradecer o apoio dos edís nacionalistas e socialistas e aos veciños “que nos votaron para conseguir esta alcaldía”.\nA partir de agora, dixo,“intentaremos gobernar para todos os veciños, independentemente da súa ideoloxía, modo de pensar ou opinión,”. A súa prioridade será poder paliar “na medida do posible” a situación que están a atravesar moita xente “polo momento que estamos a vivir” e para iso pediu “o apoio de todos”, porque o seu será, reiterou, un concello “aberto á participación de todo o mundo”.\nXosé Manuel Fernández Abraldes explicou que, unha vez lograda a investidura, que xa estaba asegurada dende o día das eleccións porque “PSOE e BNG tiñamos a vontade de investir un alcalde alternativo a Landín”, ambas as dúas formacións retomarán as conversacións para pechar un pacto de goberno estable e “pechar os flecos que quedan”. Será, explicou, un goberno “solidario” no que participarán os seis concelleiros electos por ambas as dúas partes.\nEste encontro non se producirá antes porque a partir do xoves se celebra a Festa do Viño de Barro, un evento que ambos os dous partidos tiveron que organizar “sen ter cargo para poder facelo”. Desta festa quedan “ultimar un par de recados”, polo que “esperaremos que pase esta semana” para conformar o novo goberno e todo o funcionamento interno do concello.\nGeneralXosé Manuel Fernández Abraldes novo Alcalde do Concello de Barro\n← “Festa” dá Familia en Praceres e charla de Anxo Carracedo no IES de Barro\nSEGUNDO ANIVERSARIO DO ALBERGUE DE PEREGRINOS DA PORTELA →


Non podo atopar a caixa «Previsualizar DirectX 10» na configuración de FSX. Qué debería facer ? - Rikoooo\nNon podo atopar o «previa DirectX 10» box na configuración do FSX. Qué debería facer ?\nEn primeiro lugar, asegúrese de que vostede ten FSX-SP2 instalado no seu ordenador. Efectivamente, a « Previsualización DirectX 10 »Só aparece se ten instalado o parche SP2 ou se ten FSX Acceleration ou FSX Gold ou FSX vapor Edition.


Riazor e o Deportivo claman contra a 'impunidade' polo asasinato de Jimmy - Praza Pública\nPantalla de Riazor no partido de Copa ante o Betis\n© Fed. Peñas Deportivo\nPancarta contra o Frente Atlético en Riazor\nNo minuto 30 do partido deste mércores en Riazor, como en cada encontro desde hai dous anos, a bancada de Marathon Inferior lembrou a Francisco Javier Romero Taboada, seareiro asasinado por membros do Frente Atlético en novembro de 2014 en Madrid. Pero ao tempo, as pantallas xigantes do recinto alumearon co lema #XustizaparaJimmy e parte dos afeccionados chamaron "asasinos" aos ultras madrileños, do mesmo xeito que outra pancarta sostida desde un fondo sinalaba este grupo ultra e acusaba a Marchante -cuarto e último xuízo do caso- de "cómplice".\nA bancada berrou contra o Frente Atlético e o club pediu #XustizaparaJimmy nas pantallas xigantes de Riazor e nun duro comunicado\nSeareiros e club uníronse ao amosar o seu rexeitamento e a súa indignación tras o arquivo da causa que investiga a morte de Jimmy, que vén de ser decretado polo xuízo que leva o caso. Dous anos despois do seu asasinato, o maxistrado di que non é capaz de identificar os asasinos malia as peticións da Fiscalía para que declaren varios sospeitosos, as detalladas investigacións policiais que sinalaron -e polos que se encarceraron- varios ultras neonazis e a pesar da declaración dunha testemuña protexida que corroboraba os feitos.\nA Fiscalía recorrerá o auto que arquiva a causa sen identificar culpable ningún\nA Fiscalía vén de anunciar que recorrerá o auto do titular do xulgado de instrución número 20 de Madrid ao defender que existen probas a practicar que podería clarexar o caso. Segundo informa Efe, o Ministerio Público traballa xa na redacción do recurso de reforma subsidiario de apelación para evitar deste xeito que se peche en falso o caso. A familia de Jimmy tamen anunciou que vai recorrer o sobreseemento do proceso.\nO Deportivo, nun comunicado tras a reunión "de urxencia" do seu consello de administración, foi contundente e manifestou a súa "profunda sorpresa, absoluta decepción e total indignación" polo arquivo da causa. O club di ter "absoluto respecto á xustiza" pero advirte que neste caso "no que un cidadán coruñés e seguidor deportivista foi asasinado, queda patente o rotundo fracaso da mesma ao pecharse o procedemento sen que se determine quen é ou son os culpables". A entidade censura "a desidia e impunidade" que arrodea nos últimos tempos ao acontecido hai dous anos en Madrid.\nO Deportivo censura "a desidia e impunidade" que arrodea o crime e denuncia "o rotundo fracaso da xustiza"\nA directiva branquiazul non dubida en denunciar tamén "o desequilibrio existente entre a impunidade ante un asasinato e a persecución sistemática mediante propostas de sancións que están a recibir os seguidores e o propio Deportivo". E quéixase de que isto suceda "cando o club e os seus afeccionados foron exemplares durante todo este proceso, cumprindo fielmente todas as disposicións normativas para erradicar a violencia dos campos de fútbol".\nO Deportivo volveu "esixir" que se faga xustiza e o seu presidente, en declaracións á noite na Cadena SER, insistiu na indignación do club e da afección. "Sinto tristeza, cabreo, sorpresa, indignación, sensación de fracaso da xustiza; é unha situación vergonzosa", dixo Tino Fernández, que cre que "fracaso" é a palabra que resume todo: "fracaso estrepitoso da xustiza". O dirixente foi máis aló e indicou que "o principal é saber quen asasinou a Jimmy porque senón é difícil crer no sistema". "Creo no sistema en que vivimos, pero en días coma hoxe éntranche moitas dúbidas", engade.\nO presidente da entidade cre que, tras o arquivo da causa, "é difícil crer no sistema"\nFernández anunciou que o Deportivo estudará se finalmente se persona ou non nunha causa que vai ser recorrida pola familia de Jimmy e a Fiscalía, pero aclarou que o club "non pode deixar que se apague a chama da xustiza". "Non pode quedar así", asegurou, antes de aludir ás continuas propostas de sanción que recibe a entidade por parte da Comisión Antiviolencia, q,ue atribúe a "certo descoñecemento do que está a pasar" e a "unha xestión teledirixida desde o lonxe, desde a falta de interese por saber que acontece aquí".\nXa na xornada anterior, o alcalde da Coruña, Xulio Ferreiro era claro nas redes sociais: "Semella que ninguén será xulgado polo homicidio de Jimmy. Mala nova para os que cremos na Xustiza". Ademais, o BNG "denuncia" o que considera "un caso claro de impunidade da extrema dereita", mentres que o deputado coruñés de En Marea no Congreso, Antón Gómez-Reino, considera o arquivo da causa "unha intolerable mostra de impunidade". "Foi fascismo organizado", advirte, coincidindo coa opinión doutros concelleiros do goberno local ou deputados do Parlamento galego.


Tan difícil ser 200\nHai uns meses, o semario The Economist, publicación tan conservadora como rigorosa, levou á súa portada o artigo “Gendercide in India”.\nA obriga de comezar a entenderse\nSe hai unha constante na evolución da representación política das provincias galegas, esta é a do reparto dos 16 senadores que por elección lle corresponden á nosa comunidade.\nPolo dagora todo vai ben, polo dagora todo vai ben...\nDurante os días seguintes á noite eleitoral do 22 de maio non fun capaz de tirar da cabeza, ao escoitar as declaracións da corrente maioritaria do BNG, o comenzo da película de Mathieu Kassovitz, “O Odio”, rodada en 1995.\nDespedindo a un compañeiro\nO pasado 4 de febreiro faleceu en Madrid Miguel Munín. Este nome, hoxe en día, non dirá moito, non dirá nada, aos que dirixen as organización estudiantis universitaria, e tal vez deberán coñecer o que a Miguel lle deben.\nCinco anos e algúns máis\nFai algúns anos, cando cheguei a estudar a Santiago de Compostela, o restaurante chino da rúa Romero Donallo, que aínda existe, era o mais exótico da cidade. No cuarto de século que ten transcorrido os negocios rexentados por asiáticos, maioritariamente chinos, teñen deixado de ser motivo da mais mínima sorpresa para convertrrse no habitual nas nosas rúas, tan habitual como as cadeas de roupa, as franquicias de todo tipo…\nCabalgando sobre o lombo dun animal salvaxe\nDas múltiples feitos que se poden comentar das pasadas eleicións autonómicas catalanas hai un sobre o que son incapaz de deixar de pensar.\nPrograma 331 A\nFai pouco mais dunha semana, cando enviei a última colaboración a Galicia Confidencial, prometinme que as próximas serían sobre temas sen relación directa coa cooperación internacional ao desenvolvemento, as ONGD ou os movementos sociais. Desde logo no panorama político, social ou económico, tanto galego como español hai temas xugosos que comentar.\nPasos a prol da solidariedade\nDurante estes días, entre o 11 e o 16 de outubro, varias ducias de voluntarios e voluntarias de ONGD galegas farán algo máis dun cento de quilómetros do Camiño de Santiago, dende Sarria a Compostela.


‘O pai’: Unha película para non ver o 19 de marzo – Balea\n‘O pai’: Unha película para non ver o 19 de marzo\nBrais Nogueira· 19 Marzo, 2021 ·0\nO primeiro de todo, debo de ser honesto con quen se atope este texto pola rede. Non estou ben. A culpa tena esta película. O debut na dirección de Florian Zeller adaptando a súa propia obra teatral non podería ser máis demoledora. E chama a atención iso, que o autor da obra dirixira a película. É un feito nada habitual. Ninguén mellor que o autor para coñecer o seu material, aínda que tamén se corre o risco de querer ser tan respectuoso co mesmo, que xamais faga unha boa película. Que lle pregunten a Stephen King.\nO pai narra a historia dun ancián chamado Anthony. E esta personaxe é tan grande que merecía o nome de alguén tan grande como quen o interpreta, Anthony Hopkins. É un papel para lucirse e ganar todos os premios posibles. Toda a película xira a través da súa persoa, dos seus xestos, da súa incomprensión, das súas frustracións e das súas lembranzas. Ou da súa ausencia. Porque Anthony ten Alzheimer.\nDicía Mario Benedetti que o esquecemento do poeta é un esquecemento cheo de memoria. E o do protagonista tamén, e dun xeito moi doloroso. Lonxe de presentar unha película sobre a importancia do núcleo familiar cun ton melodramático, presenta po unto de vista doafectado. E para iso, usa códigos de thriller. Existen cousas contraditorias, hai personaxes que aparecen e desaparecen e se establece un xogo de complicidade entre o espectador e a perda de memoria nun exercicio de honestidade tan duro e tan brutal que o resultado é destrutivo. Coa axuda de Hopkins, por suposto, cuxa interpretación merecería un texto aparte.\nO acerto do filme é non ter medo de mostrar a dureza, pero mostrala dun xeito realista e crible, o que o fai mil veces máis complicada de asimiliar. O pai é lacrimóxeno pero de verdade. As persoas que teñan no seu entorno xente con certa idade (aínda que estean nunha situación moi diferente a do protagonista) recoñecerán certos comportamentos, certos tics… e mete medo. Mete moito medo polo plausible e o realista do presentado.\nTamén presenta dun xeito frontal o debate sobre a responsabilidade dos fillos cos seus maiores encarnado na personaxe interpretado por unha Olivia Colman moi destacable. Ata que punto se debe chegar para coidar ás persoas maiores? Nisto afectan os erros do pasado? Non hai resposta no filme ni pretende habela, pero si que se mostra un proceso como mínimo complicado.\nE pouco máis. O pai é un filme moi bo e intelixente, que lle pode valer a Hopkins o Oscar a mellor actor protagonista. Iso si, dende logo o recomendable é non vela o 19 de marzo. O Día do Pai non se merece o mal trago. Eu pola miña parte despídome, que o único que quero facer agora mesmo é ver o meu avó.


Músicas para peto – Folque\nMúsicas para peto\n09/05/2015 - 30/05/2015 _ 10:00 - 14:00 h\nObradoiro no mes de maio para os instrumentos miúdos da man de Ariel Ninas.\nObradoiro-concerto para todos os públicos (pero especialmente o infantil) sobre como facer música con instrumentos que caben no peto. Chocallos, axouxeres, cunchas, tarrañolas, culleres, birimbaos, harmónicas, mbiras,… todos eses instrumentos miúdos son obxectos transportables cos que facer unha morea de músicas.\nEn Música para peto, Ariel Ninas fará un percorrido práctico por diferentes instrumentos miúdos que caben no bolso: birimbaos, axóuxeres, , reclamos de paxaros, cunchas, castañolas, tarrañolas… mesmo o teléfono móbil! Instrumentos que caben no bolso, que se poden levar a calquera lugar e que o músico non ten escusa para non levar consigo. Instrumentos nos que o límite está na imaxinación de quen toca, non de quen escoita, e que teñen tantas posibilidades sonoras coma o intérprete estea disposto a explorar. Armas de distracción masiva para levar de aquí a acolá, sorprender en calquera momento e defenderse contra o aburrimento. Capaces de encher os momentos libres e ocupar os tempos mortos, feitos para divertir aos vivos, para ensaiar na parada do autobús, para gastar poucos cartos, para todos os públicos, para facer amigos e para compartir.\n• Chamar a atención das crianzas pola creatividade por medio de obxectos de uso cotián.\nTodos os públicos, de 5 anos en adiante, para unha audiencia máxima de 16 unidades familiares\nMúsico polifacético de formación inicial autodidacta e renegando do ensino académico reglado e estandarizado, aprendeu música de facer cursos e estadías con diversos mestres. Coñecido nos palcos coma tocador e improvisdor de sanfona, fórmase con Óscar Fernández (Os Cempés) e o ensino libre do Conservatorio de Músical Tradicional e Folque de Lalín (hoxe aCentral Folque) e outros intérpretes e compositores coma Valentin Clastrier, Matthias Loibner, Gilles Chabenat ou Germán Díaz, entre outros. Como músico participa en varios proxectos musicais e multidisciplinares (solista ao vivo para a obra de danza contemporánea “Habelas”, premio Injuve 2011); é membro da OMEGA (Orquestra\nde Música Espontánea da Galiza), B’knob e Ulobit.\n« Monográfico de movemento e deshibición corporal\nDavide Salvado na RMS »


WINTER SPECIAL OLYMPICS STAMP MNH COMPLETE SHEET 40 22 SCOTT by USPS 2142 x nxbbuh1166-Juguete - hablandocondios.com\nWINTER SPECIAL OLYMPICS STAMP MNH COMPLETE SHEET 40 22 SCOTT by USPS 2142 x nxbbuh1166-Juguete\nGIJOE 12 INCH POINTE DU HOC ARMY RANGER FIGURE [Toy] by Hasbro\nJHDUID Bicicleta para Niños sin Pedal de 2-6 años de Edad. Bicicleta de Dos Ruedas con Deslizador para Scooter de bebé,schwarz\nJkl000-tent Tenda di Campeggio Esterna Creativa 3-4 Persone Istantanea Veloce Aperto Portatile Protezione Solare Impermeabile Famiglia Amici Viaggio Spiaggia Parco Pic-Nic Prato 2 Farbei Opzionale\nTal como fíxose vaise, pero iso si as instalacións quedarán, abandonadas mentres se especulan con elas tal como é o ADN da cidade de Vigo no eido co patrimonio industrial.The Chaotic Pendulum - Educational Scientific Puzzle Toy by American Educational Products (English Manual)\nE o persoal que aínda traballaba nel? pois nestes meses saberase que será del, aínda hoxe e un gran dilema.\nO estaleiro foi fundado no ano 1919 por Enrique Lorenzo Docampo e o enxeñeiro belga Ludovico Morlon no barrio de Teis, na cidade de Vigo.\nNo ano 2011 debido a diversos problemas económicos provocados pola quebra da súa filial Juliana, empresa situada na cidade de Xixón, e á cancelación de dous contratos, o estaleiro vese obrigado a presentar voluntariamente un concurso de acredores. Saíndo do mesmo no ano 2012, o que permite ao estaleiro volver ao mercado de construción de buques.\nWeiß 12V Range Rover Evoque Kids Electric Car by RANGE ROVERNo verán de 2015 a empresa diversifica a súa actividade adxudicándose os contratos para a construción dunha rampla Ro-Ro no Porto de Vigo, a cal está destinada ao acceso da carga rodante aos buques que cobren os roteiros de transporte da Autoestrada do mar entre Vigo e Nantes/Saint Nazaire (Francia). E tamén a instalación dun xerador a gas natural no ferry Abel Matutes da naviera Baleària, sendo o primeiro estaleiro español que realiza unha obra desas características nun buque.\nEn 2016 a empresa volveu correr serio perigo de peche ante a falta de actividade e ao quedar fóra da licitación para a construción das dovelas das obras de ampliación da ponte de Rande, finalmente en setembro dese mesmo ano o estaleiro esquivou a liquidación grazas á venda dun ferry a medio construír á naviera Trasmediterránea, que naquela época pertencía ao grupo empresarial Acciona. A construción do buque foi iniciada polos desaparecidos Estaleiros de Sevilla e o casco inacabado do mesmo trasladouse a Vigo no ano 2013, unha vez o estaleiro sevillano entrou en proceso de liquidación. En abril do ano 2017 e tras varios meses de negociación entre as partes implicadas, asinouse o contrato definitivo para a construción do ferry, a operación foi financiada polo Banco Santander, entidade propietaria do buque tras o peche do estaleiro sevillano.\nEn marzo de 2018 a empresa inicia unha colaboración co estaleiro West Sea Estaleiros Navais, situado na localidade de Viana do CasteloForum Novelties Funny Adult Deluxe Plush Turkey Mascot Fancy Dress Costume Standard, os traballos realizados por Factorías Vulcano para o estaleiro luso foi a fabricación de bloques metálicos para un cruceiro fluvial construído na instalacións do estaleiro portugués.\nNo 2019 acabouse a viaxe. Factorías Vulcano acaba de poñer fin a cen anos de azarosa traxectoria coa solicitude de liquidación voluntaria no Xulgado do Mercantil 3, con sede en Vigo. O seu último e único pedido no 2019, o Villa de Teror, que partiu con destino Motril (Granada).\nNas dúas últimas décadas, protagonizou tres soados procesos concursais tal como citei que derivaron en máis de 200 millóns de euros en quitas. Pola quebra da súa exfilial Factorías Juliana foi condenada en firme polo Tribunal Supremo a unha multa de 25 millóns de euros; tras a aplicación de quítaa, a sanción rebaixouse a cinco millóns.Caballo mecedora HUYP Juguete Niños Juguete De Interior De Madera Juguete De Juegos Lindo (Farbe braun)\nFotos dos períodos 1908/1955\n3 julio, 2019 Responder\nOs trópicos abarcan o 40% da superficie total do globo terráqueo e albergan aproximadamente o 80% da diversidade biolóxica do mundo e gran parte da súa diversidade lingüística e cultural. Esta rexión alberga unha extraordinaria riqueza e é por iso que cada 29 de xuño celébrase o Día Internacional dos Trópicos.\nEsta efeméride celébrase para recoñecer a súa gran diversidade e dar a coñecer os retos e as oportunidades aos que se enfrontan os pobos que os habitan. Playmobil City Action Ladder Unit with Lights and Sound vehículo de Juguete - Vehículos de Juguete, 5 año(s), 10 año(s), 130 mm, 390 mm, 170 mmAsí mesmo, brinda a ocasión de avaliar os progresos realizados, compartir historias e experiencias do trópico e recoñecer a diversidade e o potencial da rexión, recolle a ONU.\nUn lugar no mundo moi diverso\nOs trópicos son a rexión da Terra comprendida entre os paralelos denominados trópico de Cancro, no hemisferio boreal, e trópico de Capricornio, no austral, equidistantes do ecuador, situados a 23° 27′ de latitude norte e sur respectivamente.\nEsta rexión alberga unha extraordinaria riqueza: aproximadamente o 80% da diversidade biolóxica do planeta e gran parte da súa pluralidade lingüística e cultural.Constellation Board Game by Grün Board\nCon todo, as zonas tropicais enfróntanse a diversos desafíos que requiren unha atención especial, como o cambio climático, a deforestación, a explotación madeireira, a urbanización e os cambios demográficos.\nCelebramos o Día Internacional dos Trópicos para recoñecer a súa gran diversidade e dar a coñecer os retos e as oportunidades aos que se enfrontan os pobos que os habitan. Así mesmo, bríndanos a ocasión de avaliar os progresos realizados, compartir historias e experiencias do trópico e recoñecer a diversidade e o potencial da rexión.\nCaracterísticas e datos sobre os trópicos\nFEBER Princesa Zombie - CenicientaAínda que a topografía e outros factores contribúen á variación climática, polo xeral, podemos dicir que as rexións tropicais son cálidas e as estacións están pouco marcadas polo cambio das temperaturas. Unha característica das zonas máis próximas ao ecuador é a prevalencia das choivas. Por outra banda, a estacionalidade das precipitacións aumenta a medida que nos distanciamos da latitude cero.\nOs trópicos abarcan o 40% da superficie total do globo terráqueo e albergan aproximadamente o 80% da diversidade biolóxica do mundo e gran parte da súa diversidade lingüística e cultural.\nO 95% da superficie de manglares do planeta e o 99% das especies de manglares atópanse nas rexións tropicais. A área de manglares tropicais diminuíu desde 1980.Ultra Pro Portable Deluxe Gaming Case Dragon\nO 54% das reservas de auga renovables do mundo atópanse no trópico. Con todo, case a metade da poboación sofre escaseza de auga.\nA biodiversidade nas rexións tropicais é maior en case todos os grupos taxonómicos. Da mesma maneira, a proporción de especies ameazadas tamén é máis alta. Segundo os datos dispoñibles, a perda de biodiversidade é máis alta nos trópicos que no resto do mundo.\nEn concordancia cos altos niveis de pobreza da rexión, nos trópicos hai máis persoas malnutridas que noutras partes do mundo.\nA proporción de poboación urbana que vive en barrios marxinais é maior que noutras rexións do planeta.\nCalcúlase que para 2050 nos trópicos vivirá a maior parte dos habitantes do planeta e, en concreto, case dous terzos da poboación infantil.ZGUO Genuine Avengers Marvel Iron Man El Capitán Estadounidense Spider-Man Panthers Puede Mover el Modelo （Pantera Negra）\nCalcúlase que para 2050 nos trópicos vivirá a maior parte dos habitantes do planeta e, en concreto, case dous terzos da poboación infantil.\nSegue en Twitter este día na etiqueta #DíaDeLosTrópicos.\nXT-No pedalear para Niños en Bicicleta Scooter para Niños pequeños Adecuado para Niños 2 años - 4 años Niños Responder\nO 29 de xuño celébrase o día mundial da ESCLERODERMIA, para concienciar a todo o mundo, incluíndo a comunidade médica, sobre esta enfermidade rara e descoñecida por moitos. Nese día, elixido en conmemoración da morte do famoso artista Paul Klee, cuxa liña artística viuse fortemente influenciada pola esclerodermia que padeceu, DDPP Mano Rollo Tambores música educación temprana iluminación simulación Jazz Tambor práctica Tambores Instrumentos de percusión,2os afectados de esclerodermia únense para reclamar igualdade de dereitos con respecto a todos aqueles pacientes que padecen outra enfermidade, de condicións menos raras: que este tipo de enfermidades raras non se esquezan, senón que se merezan a consideración, entendemento e atención prestadas a outras moitas enfermidades comúns, en resumo, igualdade de oportunidades en investigación, diagnóstico, tratamentos e coidados, igualdade de oportunidade para unha vida plena e sen dor a pesar de sufrir dunha condición crónica incurable. Para iso, FESCA (Federación de Asociacións Europeas de Esclerodermia), as súas asociacións membro entre as que se atopa a ASOCIACIÓN ESPAÑOLA DE ESCLERODERMIA, apoiadas por asociacións de pacientes no mundo enteiro organizan, de forma coordinada durante o mes de xuño, campañas de concienciación e eventos especiais de información e divulgación, co obxectivo de dar a coñecer esta enfermidade, contribuír ao seu diagnóstico precoz e transmitir o que significa padecer esta enfermidade discapacitante.\nXy Mesas Tabla De La Tabla De La Tabla del Viento Industrial De La Tabla De La Tabla Plegable del Viento Industrial Alta (Tamaño 120 35cm) A esclerodermia é unha enfermidade rara, cunha prevalencia estimada de 3/10.000 habitantes sendo máis frecuente en mulleres que en homes, e cuxo nome significa literalmente “pel dura”. É autoinmune, pertence ás enfermidades catalogadas como reumáticas, e produce alteracións a nivel do sistema vascular, do tecido conectivo e do sistema inmune. -ndice Exact 49541 cartulina de Farbees, 110 libras-Canary-Letter-250 hojas paqueteEstas alteracións provocan que se depósito un exceso de colágeno no tecido conectivo, o que se traduce nun endurecemento dos tecidos, que pode limitarse á pel nos casos máis leves ou tamén afectar vasos sanguíneos e órganos internos nos casos máis graves (pulmóns, corazón, riles, intestino, etc.). Presenta unha ampla diversidade de síntomas e características clínicas e bioquímicas que se traducen nunha gran disparidade na súa evolución en cada paciente. Esta heteroxeneidade fai da esclerodermia unha enfermidade de difícil diagnóstico, e por iso é imprescindible un bo coñecemento da enfermidade e dos seus síntomas por parte dos médicos para recoñecer os primeiros signos de alarma que poidan suxerir un estudo máis profundo e asegurar así o seu diagnóstico precoz, primordial para empezar canto antes o tratamento adecuado para deter o progreso da enfermidade.\nActualmente non se coñece a súa causa nin existe curación total, aínda que si tratamentos eficaces para deter o progreso da esclerodermia, sendo aplicable cada un deles a síntomas moi específicos. Aínda que queda aínda moito camiño por percorrer nestes campos debe ser esperanzador indicar que se están levando a cabo importantes proxectos de investigación sobre o desenvolvemento de novos tratamentos e o estudo da súa orixe e dos factores que desencadean a enfermidade.\n29 junio, 2019 Pendientes para damen joyas gioiapura Trendy Cod. alz0310248\nAWAKMER Ligero Aluminio Cuadro 21 24 27 30 velocidades Bicicleta Plegable 27 Pulgadas\nGunpla Builders HG 1 144 MSN-04 SAZABI [Toy] (japan import)\nGLJ Caja De Almacenamiento De Gafas De 18 Celdas De Tres Capas Caja De Presentación De Gafas De Sol para Gafas De Sol Almacenamiento De Gafas, schwarz Joyero\nKYOKIM Niño Adulto Arthur Curry Ropa Cosplay Vestido Superhéroe Halloween Navidad Celebracion Traje Fiesta De Baile Medias Siamesas,grau-Adult-L\nTooart Horse Sculpture, una Escultura de Bronce de una niña y un Caballo Escultura Abstracta para decoración de Oficina en casa No necesarias


Nava Castro reivindica os valores do turismo mariñeiro como un aliciente máis para achegarse aos destinos de costa todo o ano\nA directora de Turismo de Galicia participou na presentación do libro do fotógrafo Xurxo Lobato ‘Vento nas velas’, que divulga a cultura mariñeira a través das súas embarcacións tradicionais, os seus oficios, a súa arquitectura ou as súas festas\nPortada do libro Vento nas velas. Embarcacións tradicionais e cultura marítima de Galicia, do fotógrafo Xurxo Lobato\nInfogauda / Sanxenxo\nA directora de Turismo de Galicia, Nava Castro, participou hoxe na presentación do libro do fotógrafo Xurxo Lobato Vento nas velas. Embarcacións tradicionais e cultura marítima de Galicia. A obra supón unha notable achega á divulgación do patrimonio mariñeiro galego, un legado que constitúe un patrimonio de gran importancia. Castro animou a aproveitar o seu enfoque turístico e convertelo deste xeito nun aliciente máis para poder gozar dos destinos de costa ao longo de todo o ano.\nNa súa intervención na presentación, que tivo lugar no Concello de Sanxenxo, Nava Castro referiuse á nova obra de Xurxo Lobato como “un libro de memoria divulgativa que recupera imaxes e linguaxes a veces esquecidos” mantidos gracias aos galegos que viven e coñecen o mar desde hai séculos. A directora de Turismo subliñou o importante papel que as xentes do mar poden xogar no desenvolvemento do turismo mariñeiro nas súas respectivas zonas.\nNesta liña, Nava Castro sinalou que a Estratexia de turismo de Galicia 2020, a folla de ruta na que a Administración e o sector plasman os retos e as oportunidades neste eido, recolle o interese do turismo mariñeiro. Nesta estratexia propóñense accións encamiñadas ao seu fomento, na procura da conexión entre os turistas e os profesionais do mar, de modo que o sector primario local poda compartir o seus coñecementos e experiencias cos viaxeiros.\nMuseos e oficios do mar\nMoitos deles están reflectidos nas fotografías de Vento nas velas, que mostran a diversidade de embarcacións tradicionais como dornas, gamelas, galeóns, botes, traíñas, bucetas, racús ou xeiteiras. A nova obra está acompañada de citas dos escritores galegos máis destacados e de reflexións de especialistas na cultura, na arquitectura ou na etnografía mariñeira. Faros, estaleiros de ribeira, museos e festas do mar ou oficios como o das redeiras contan co seu espazo nas máis de 140 páxinas que compoñen a obra presentada por Nava Castro.\n“A cultura mariñeira ten neste libro un dos seus maiores embaixadores”, afirmou a directora de Turismo. Por iso confiou en que os seus futuros lectores se animen despois a practicar o turismo mariñeiro, unha modalidade que idenficou co turismo tranquilo, de calidade e que aposta polos valores diferenciadores do destino, tal e como pretende a Estratexia do turismo de Galicia 2020. Como lembrou Nava Castro, en combinación coa natureza, a gastronomía, os deportes náuticos ou a práctica do surf, este conta cun enorme potencial por diante.


Carmen Durán, directora xeral de Saúde Pública, premiada co 'Dama Azor' da Brilat - Pontevedra Viva\nMércores 26 de Maio, 2021 ás 12:29 do Mércores 26 de Maio, 2021\nO vindeiro luns 7 de xuño, a directora xeral de Saúde Pública da Consellería de Sanidade, Carmen Durán Parrondo, recibirá o premio 'Dama Azor' que concede a Brigada 'Galicia' VII, Brilat.\nEste premio creouse no ano 2016 co obxectivo de distinguir a aquelas persoas que, grazas ao seu traballo diario e desde o altruísmo, prestan apoio á Brilat e manteñen unha estreita relación con esta unidade militar.\nNeste caso, Carmen Durán Parrondo é premiada, segundo a propia Xuynta de Galicia, pola súa contribución a que a Brilat acadara altas cotas de eficacia durante a Misión Baluarte, a operación das Forzas Armadas para rastrexar os contaxios de covid-19.\nAdemais, tamén detaca o impulso realizado pola representante sanitara da administración autonómica para impulsar o recoñecemento público ao persoal rastrexador das súas Seccións de Vixilancia Epidemiolóxica.\nA concesión da distinción implica a inclusión como Membro de Número da Orde de Azor, co título de 'Dama Azor', correspondéndolle como tal a consideración de membro honorario da Brilat.


"Non debemos limitarnos a executar o orzamento, temos que ser proactivos, achegar recursos" - Praza Pública\nJuan Viaño © Praza Pública\nEn dúas semanas a Universidade de Santiago celebrará eleccións para escoller novo reitor. Dous candidatos, Juan Viaño e Antonio López, para un momento difícil para a universidade: recortes, taxa de reposición, débeda excesiva e financiamento insuficiente. Viaño sitúa entre as súas prioridades a renegociación coa Xunta dos criterios de financiamento da universidade, para acadar un reparto no que a USC saia mellor parada; tamén a internacionalización, tanto na busca de alumando no exterior como na procura de recursos económicos; e tamén solucionar o actual "desaxuste" de persoal, coas actuais dificultades para a creación e consolidación de prazas.\n"Debemos mudar esta situación, fomentar a transmisión de coñecemento, destaca. Porque se esta situación de falta de expectativas se mantén, vaise parar a cadea, e isto non é o mesmo que para unha cadea de produción industrial, é algo moito máis difícil de recuperar" -sinala- "A sociedade debe tomar conciencia de que a universidade é un motor de progreso, un motor de desenvolvemento social que ten que coidar. A sociedade ten que tomar conciencia de que debe investir na formación da súa xuventude". Juan Viaño mantén unha intensa actividade de encontros e debates, e tamén a través da súa web, na que pon a disposición da comunidade universitaria un espazo para o envío de propostas no que, destaca, en poucos días se superou o cento de achegas.\nEscribía no seu blog hai uns días que estaba aprendendo moito con esta nova experiencia. É así? Cambiou algo a súa visión da universidade?\nAgora mesmo estamos nunha etapa de contactos, de falar con moitas persoas para coñecer os problemas e necesidades concretas de cada departamento da universidade, ademais do que xa eu coñecía pola miña experiencia como representante do PDI no Claustro e a miña experiencia no Consello de Goberno. Aínda que xa tiña un gran contacto coa realidade universitaria, si que é certo que estou aprendendo cada día, porque esta parte é moi nova. Para ser reitor hai que ter un proxecto, un programa e un equipo que convenzan. Eu tiña unha grande experiencia, tiña un coñecemento amplo. Pero é certo que o normal é que coñezas sobre todo o ámbito máis próximo, da túa facultade, do teu departamento. E estes días estou coñecendo moitas cousas máis alá da miña área, estou coñecendo a realidade nas áreas de ciencias sociais e humanidades, na área de ciencias da saúde, no campus de Lugo.\n"A sociedade debe tomar conciencia de que a universidade é un motor de progreso, un motor de desenvolvemento social que ten que coidar"\nAcabamos de ver a pasada semana como as eleccións na Universidade de Vigo rexistraron unha participación moi baixa. Que se pode facer para incrementar a participación da comunidade universitaria, a súa implicación coa institución?\nVivimos un momento complexo na sociedade e na universidade, e estase a producir unha certa desconexión entre os cidadáns e a universidade. As causas son múltiples: os sucesivos recortes, os atrancos nas convocatorias de prazas e de investigación, as dificultades de promoción de diferentes colectivos, as condicións de traballo máis pesadas, a falta de perspectivas... Tamén se produce unha caída do prestixio da universidade, unha caída nos rankings de calidade. Para corrixir isto, hai que facer cambios dende a base e fomentar a transmisión de coñecemento. Porque se esta situación de falta de expectativas se mantén, vaise parar a cadea, e parar a cadea da transmisión de coñecemento non é o mesmo que para unha cadea de produción industrial, é algo moito máis difícil de recuperar. Se se mantén a crise e os recortes, vai ser difícil recuperar a institución. A sociedade debe tomar conciencia de que a universidade é un motor de progreso, un motor de desenvolvemento social que ten que coidar. Aquí é onde queremos que estuden os nosos fillos, onde queremos que saian mellores médicos e mellores enxeñeiros. Temos que coidalo todos e é responsabilidade de todos. A sociedade ten que tomar conciencia de que debe investir na formación da súa xuventude.\n"É necesario crear unha vicerreitoría de internacionalización que coordine e potencie todas estas posibilidades de captación de alumnos e de internacionalización de proxectos"\nO financiamento semella ser a cuestión máis importante nesta campaña, o problema máis urxente da universidade. Que se pode facer?\nEu creo nunha universidade pública, financiada cos cartos de todos, e que polo tanto sexa unha universidade para todos. Unha universidade que sexa docente e investigadora, que teña unha vocación internacional e galega. Creo que o financiamento público debe ser a parte fundamental. Pero non hai que limitarse ao financiamento público. Como xestores non debemos limitarnos a executar o orzamento, temos que ser proactivos e promover actividades que poidan achegar recursos: formación continua, formación online, docencia para grupos diversos da sociedade que poden actualizar formación, fomentar a investigación e acceder ás convocatorias estatais ou europeas que poidan xerar recursos, participar en proxectos colaborativos con institucións. Temos que petar en todas as portas posibles. E, por suposto, debemos renegociar o mecanismo de financiamento da universidade e debemos facelo xa este ano. Debemos facer valer as características e as peculiaridades da Universidade de Santiago, que en moitos aspectos ten un tamaño relativo moi grande, polo número de profesores, polo número de profesores doutores ou por posuír un patrimonio histórico que é custoso conservar.\nA USC aproveita como debería todo o seu potencial investigador?\nEfectivamente, somos referentes e punteiros en moitas áreas de investigación, e temos que aproveitalo para captar máis recursos. Como dicía antes, temos que facer valer ese tamaño relativo. É necesario crear unha vicerreitoría de internacionalización que coordine e potencie todas estas posibilidades de captación de alumnos e de internacionalización de proxectos.\n"Temos que pelexar para cambiar a taxa de reposición canto antes, para que a reposición non afecte á promoción do persoal"\nE como se solucionan os desequilibrios dos cadros de persoal e a dificultade para crear nova prazas?\nOs recortes están afectando moito. E a universidade ten un compromiso adquirido con traballadores que están en situación precaria, tanto investigadores, como profesores contratados-doutores, que teñen contratos temporais e que neste momento, pola taxa de reposición e por outros factores, hai poucas vías para estabilizalos, para captar novos investigadores, para continuar coas promocións ou para crear prazas de catedráticos. Temos que pelexar para cambiar a taxa de reposición canto antes, para que a reposición non afecte á promoción do persoal.\nWeb de Juan Viaño\nA aplicación que axuda ao rastrexo dos contactos de persoas infectadas polo coronavirus non estaba dispoñible ata agora na nosa lingua. A Xunta completou esta semana a integración da app no sistema sanitario galego.


O Bloque revela que a Mancomunidade carece de RPT - Novas - BNG da comarca Terra de Celanova e Baixa Limia\nSede da Mancomunidade.\ncelanovabaixalimia 21 set. 2019 - 02:24\nMancomunidade Horarios persoal RPT Leopoldo Rodríguez Celanova\nA Relación de Postos de Traballo (RPT) é o instrumento técnico para organizar os recursos humanos en calquera administración pública para conseguir a maior eficacia na prestación dos servizos.\nO BNG, a través do concelleiro por Celanova, Leopoldo Rodríguez, solicitou no pleno desta semana da Mancomunidade Terra de Celanova ese documento, coa finalidade de coñecer cales eran as funcións e responsabilidades do persoal que depende da Mancomunidade. A presidencia non só non ofreceu esa información senón que dixo que non existía tal documento, algo que resulta sorprendente nunha entidade cun cadro de persoal de máis de 90 traballadores.\nOs representantes do BNG tamén cuestionaron á presidencia a respecto do horario do persoal ao servizo da Mancomunidade. As oficinas están abertas de 9 da mañá até as 14:30 horas. A presidencia non informou que o horario das traballadoras e traballadores fora outro, o que parece indicar que o persoal ao servizo da Mancomunidade ten horarios máis reducidos que os de outras administracións.\nFinalmente, o BNG foi o único grupo dos catro con representación na Mancomunidade que votou en contra da Conta Xeral. Como explicou Leopoldo Rodríguez: “Hai unha débeda duns 400.000 euros que arrastran os concellos coa Mancomunidade e non sabemos se as contas cadran ou non. Non recibimos ningunha información. Esiximos transparencia nesta e noutras cuestións, porque é o mínimo se se quere ter un funcionamento democrático neste organismo”. A presidencia convocara de forma precipitada o pleno extraordinario sen facer chegar aos grupos documento algún sobre a Conta Xeral.\nMáis información sobre a Mancomunidade\nO BNG volverá reclamar nos Concellos as contas da Mancomunidade Terra de Celanova. 20 de marzo do 2018.


Imaxe-mental - Cine y Filosofía\nMarca o paso da imaxe-movemento á imaxe-tempo; pois fai referir a imaxe xa non a algo que aconteza no exterior, no mundo, na súa relación de causas-efectos; agora se refire a un plano interior, mental, de pensamento. Isto non quere dicir que non se amosen relacións "mundanas", é dicir, non significa que a imaxe non recolla relacións causas-efectos, relacións físicas... senón que por riba destas relacións hai unha dimensión mental a que se alude e a que se chega, unha dimensión mental na que inciden eses movementos que antes tiñan significatividade en si mesmos. O aspecto narrativo do cinema pasa a cargarse cada vez máis no pensamento e na súa capacidade de cuestionamento, segundo unha relatividade da percecpción da imaxe e tendo en conta cada vez máis o que aporta á visión o espectador.\nHitchcock será o cineasta clave neste tránsito; el é quen consuma en grande medida a capacidade da imaxe-movemento e a abre a unha imaxe-mental, que é imaxe-relación ou inscrita nunha serie de relacións que hai que interpretar, ou mellor, entre as que propiamente non acontece nada senón o propio pensar, a propia posición de quen observa e comprende algo que mnunca está do todo dado no filme. Baixo este rexime da carencia ou digamos que do espazo baleiro insertado na trama, Hichcock consuma certo devir da imaxe-acción cara unha imaxe-mental que ten a súa importancia na interpretación e lectura desta imaxe; e quizais sen sabelo, introduce a posibilidade da imaxe-tempo.\nOutro exemplo clave que introduce a imaxe-mental son os irmáns Marx; en concreto Groucho Marx aporta un terceiro nivel interpretativo e mental fronte a un nivel primeiro e segundo (dos afectos e das accións respectivamente nos seus outros dous irmáns) de tal modo que sen aportar nada en termos de causa-efecto á situación, Groucho interactúa continuamente co seu plano de sentido, valor e interpretación. Polo tanto co seu plano mental.\nBergman mediante a imaxe-rostro toma un atallo, se cabe xenuino, cara a imaxe-mental. O rostro como superficie e máquina é quen de rexistrar o EXTRA-SER do acontecemento. Aquelo que non acontece propiamente nin nas palabras nin nos corpos. Senón no seu entre. No infinito aparato articulativo do rostro.\nObtenido de «http://cinema.herm3tica.tv/index.php?title=Imaxe-mental&oldid=44»


Por que en Saias Ledas non se fan rebaixas? – Saias Ledas\nPor que en Saias Ledas non se fan rebaixas?\nEn Saias Ledas non existen as rebaixas como tal. Queres saber por que?\nSaias Ledas non é un comercio ó uso. Non é como a maioría dos pequenos comercios de moda que podes topar en calquera vila ou cidade, e moito menos coma as grandes cadeas de roupa de consumo rápido e efémero.\nA roupa da marca Saias Ledas deséñase e confecciónase individualmente. Cada peza ten, como moito, catro réplicas. Case sempre son adaptadas ás características físicas e ós gustos da clienta que vai a usar. Isto é porque a única modista e deseñadora do noso taller é Gloria Barcia. Ademais, traballamos con pedidos de tea pequenos para controlar os excedentes e para manter sempre, en certa medida, o nivel de singularidade de cada peza. Xa de por si, a feitoría artesá imprime na esencia da prenda ese toque único, pero se non hai moita tea para poder facer talles ou versións, a posibilidade de que te atopes con alguén coa mesma saia ca ti é ínfima.\nEste xeito de traballar ten unhas claras vantaxes, pero tamén inconvenientes que non sempre son sinxelos de ver ou comprender para os espectadores. Sobre todo un: en Saias Ledas non podemos facer rebaixas. De vez en cando, podemos facer descontos, unha ou dúas xornadas en cada tempada con eles, ou aplicarllos a unha determinada prenda cando queda colgada de coleccións anteriores. Pero rebaixas propiamente ditas: no verán cando inda fai calor, ou no inverno cando inda non podemos sacar a xersei de enriba. Isto, lamentablemente, non o podemos facer. A factura de autónomos non leva rebaixa, o gran esforzo adicado a facer cada prenda non leva rebaixa. É necesario renovar o stock, pero ademais de que o volume de produtos que confeccionamos non é elevado, o estilo e filosofía da nosa marca non permite o descarte das prendas dun ano cara outro.\nComo consumidoras de outras marcas de roupa, sabemos que dende a banda das compradoras non é unha boa noticia. Pero ás veces hai que pararse a pensar. Imaxina a túa saia leda favorita, sexa peza por encargo ou xa deseñada, de festa ou de rúa. Senta diante do armario e imaxina que en vez de ter tres prendas baratas e irracionais no armario vas a ter só esa na que estás a pensar. Esa prenda foi meditada, por ti ou pola deseñadora; non vai a pasar de moda en varias tempadas e vai a seguir impecable por moitas veces que a poñas. Todo isto, a parte do feito de que foi creada para ti, vai facer que lle teñas un aprecio especial.\nCompensa? Iso ten que decidilo cada quen co seu armario e co seu peto.\nSaias Ledas é unha marca de roupa artesá con establecemento en Cangas do Morrazo.\nA confección e deseños das prendas da marca Saias Ledas vén da man de Gloria Barcia, modista e propietaria.\nUnha das pezas únicas con deseño propio de Saias Ledas. Só houbo este modelo e non se volverá a facer.


Lucro cesante: valorar canto se deixa de gañar debido a un accidente | Consumer\nLucro cesante: valorar canto se deixa de gañar debido a un accidente\nDo dano futuro só se pode valorar a súa probabilidade, o que provocou una situación de arbitrariedade denunciada tanto polas vítimas como pola aseguradoras\nOs accidentes de tráfico non só deixan secuelas físicas e emocionais, tamén provocan perdas futuras, e non é fácil medir ou valorar o dano que una fatalidade na estrada podería ocasionar en tempos vindeiros. A indemnización do diñeiro que se deixaría de gañar leva o nome de lucro cesante, e resarce a ganancia patrimonial que deixa de obterse.\n/imgs/2009/04/accidente.art.jpgEn termos monetarios, lucro cesante é o diñeiro que se gañou de non suceder un dano. Por exemplo, o comerciante cuxa mercadoría foi destruída como consecuencia do accidente de tráfico pode reclamar o prezo da mesma, así como o beneficio que obtivese; o futbolista que perde as pernas nun sinistro queda sen a súa principal ferramenta de traballo; o opositor que, a consecuencia dun choque na estrada, non chega a tempo ao exame; o avogado que se perde a vista dun xuízo oral…\nCon realidades valoradas nun futuro, de maneira hipotética, como se pode estimar de maneira exacta que se perde, e en que cantidades cando se traballa con posibilidades? Do dano futuro só se pode valorar a súa probabilidade, porque este non se materializou aínda. Iso creou una situación de arbitrariedade, denunciada tanto polas asociacións de vítimas como polos encargados de abonar esas contías, as aseguradoras, que reclaman una mellora destas indemnizacións.\nUn recente estudo da Universidade de Granada asegura que España é o único país da Unión Europea onde non se indemniza correctamente o lucro cesante das vítimas de accidentes de tráfico. Os tribunais son xenerosos á hora de indemnizar os danos morais, pero restritivos cos patrimoniais, segundo indica Javier López, autor do citado informe. Cando ten lugar un accidente de tráfico con prexuízos persoais, a xurisprudencia distingue entre:\nDanos emerxentes actuais: gastos de hospitalización.\nLucro cesante: trastornos derivados da imposibilidade da vítima paira traballar mentres dura a convalecencia.\nDano emerxente futuro: gastos de tratamento por secuelas permanente.\nLucro cesante futuro: ganancias que se deixan de percibir como consecuencia da incapacidade.\nO modelo de valoración, ademais de anticuado, resulta deficitario, a xuízo do departamento de Dereito Mercantil desta universidade, aspecto que recoñece a Dirección Xeral de Seguros do Ministerio de Economía. Os máis de 12 anos de antigüidade deste patrón convérteno en ineficiente, o que carrexa situacións inxustas, tal como denuncian desde a Asociación Estatal de Vítimas de Accidentes DIA.\nOs tribunais son xenerosos á hora de indemnizar os danos morais, pero restritivos cos patrimoniais\nDesde a Unión Española de Entidades Aseguradoras e Reaseguradoras(Unespa) sinalan que o ‘Sistema español paira a Valoración do Dano Corporal en Accidente de Tráfico’, máis coñecido como o Baremo, quedou obsoleto e urxe actualizalo porque a realidade siniestral cambiou de maneira substancial.\nXa emprendida pero aínda en cueiros, a reforma lexislativa camiña a paso lento. A regulación supuxo un claro beneficio tanto paira quen debía pagar os danos, particularmente paira os aseguradores porque lles permitía poder facer os seus cálculos de provisións técnicas de forma máis racional e segura, como paira as vítimas, porque as exoneraba dos problemas que expón a proba do lucro cesante, como recoñecen desde a Dirección Xeral de Seguros do Ministerio de Economía. Deste xeito, os demandantes xa non están obrigados a acreditar as ganancias das que se viron desprovistos, xa que o lexislador establece unhas pautas de enjuiciamiento que exoneran da súa proba ou a facilitan fixando criterios obxectivos do prexuízo medio que soporta una persoa nunha situación similar. Agora ben, o sistema facilita o resarcimiento do lucro cesante pero tamén o limita. Coa aprobación da lei en 1995, fixouse un tope paira as indemnizacións. Ese teito foi declarado inconstitucional no que se refire á incapacidade temporal tras a sentenza 181/2000 do Tribunal Constitucional, na que estimou contraria a dereito. E ese límite é o que se pretende emendar.\nA Dirección Xeral de Seguros iniciou os contactos paira modificar o sistema de indemnizacións ás vítimas de accidentes de tráfico en novembro de 2008, para que tivese en conta de forma definitiva o lucro cesante.\nO tempo transcorrido desde a entrada en vigor do Baremo, a evolución do nivel de vida dos cidadáns españois, así como o conxunto de reformas que se emprenderon no ámbito comunitario en relación co seguro do automóbil nos últimos tempos (en especial a Quinta Directiva do seguro de automóbiles), tendentes a incrementar a protección ás vítimas mediante a garantía dunha indemnización suficiente, xustifican a conveniencia de analizar e revisar o sistema paira a valoración dos danos e prexuízos causados ás persoas en accidentes de circulación con obxecto de introducir, no seu caso, as modificacións necesarias.\nO sector aproba a necesidade de reforma e hai consenso. Administración, aseguradoras e vítimas entenden que o sistema actual non ampara suficientemente certos supostos derivados dos cambios no modelo da familia tradicional, por exemplo o ter en consideración ás parellas de feito á hora de conceder una indemnización.\nAs aseguradoras apoian a necesidade da actualización, pero alertan dunha consecuente subida de tarifas; desde Unespa suxiren fixar un tope máximo. A patronal apoia un método máis xusto e equilibrado que o actual, no que coincide coas asociacións de vítimas, pero matiza que o incremento repercutirá no custo dos seguros dos automóbiles porque as indemnizacións “pagámolas todos”. Cos seus reservas, as vítimas avogan por unha maior protección económica paira os lesionados máis graves, especialmente paira as familias que perden a un dos seus compoñentes que achegan ingresos ou traballo ao núcleo familiar.\nIr á páxina seguinte: Lexislación restritiva »\naccidente dano lucro cesante-gl vítimas valorar


SmartPeme inicia 2021 pondo en marcha esta semana cinco obradoiros online - Comarcas na Rede\nHomeÉ NoticiaSmartPeme inicia 2021 pondo en marcha esta semana cinco obradoiros online\nSmartPeme inicia 2021 pondo en marcha esta semana cinco obradoiros online\nA Deputación de Pontevedra, a través de SmartPeme, oferta esta semana cinco novas accións formativas impartidas de xeito online, enmarcadas na carteira de obradoiros que se imparten de forma telemática. As accións versan sobre impresión 3D, comercialización en liña e diversas estratexias para lograr diferenciarse da competencia, como o márketing de contidos ou as palabras chave.\nEn concreto, este martes 12 impartirase o obradoiro “Márketing de contidos: aprende a diferenciarte da competencia”, a cargo de Laura Carrera, graduada en Publicidade e Relacións Públicas.\nO mércores 13 será a quenda de “Comercialización en liña de experiencias gastronómicas”, neste caso o obradoiro será impartido por Sonia Torres, técnica de Empresas e Actividades Turísticas. Pola tarde terá lugar a intervención de María Aller, Licenciada en Publicidade e Relacións Públicas, quen falará sobre “Cómo vender os teus produtos nun marketplace”. Pola súa banda, o xoves 14, terá lugar “Impresión 3D – Introdución”, impartido polo experto universitario en Robótica Manuel Freire. Finalmente, o venres 15, o licenciado en Comunicación Audiovisual Adrián Fernández, impartirá “Estratexia de palabras chave para posicionar o teu negocio en liña”.


Uninova organizou o Curso do Emprendemento Universitario 2008\nA incubadora de empresas Uninova organizou desde o luns 24 ata o venres 28 de marzo de 2008 unha nova edición do Curso do Emprendemento Universitario que nesta ocasión levaba o lema ‘O que te interesa saber antes de crear a túa empresa’.\n(01/04/2008) O obxectivo do Curso do Emprendemento Universitario é o de facilitar aos alumnos de calquera centro universitario da Universidade de Santiago de Compostela, que posúa escasos coñecementos de xestión empresarial, os criterios de análise precisos á hora de poñer en marcha unha nova iniciativa empresarial. Trátase dunha acción formativa cofinanciada polo proxecto europeo Transtic da Iniciativa Comunitaria Interreg IIIA.\nO curso, que está dotado cun crédito de libre configuración, comezou o luns 24 na Aula Magna da Facultade de Química e se desenvolveu ao longo de toda a semana en horario de 16.00 a 21.00. Na inauguración participaron o decano do centro, Ramón Estévez Cabanas, o director do Programa Uniemprende, Carlos Hernández Sande, e o xerente de Uninova, Gustavo Marcos Cancelas.\nAo longo das cinco sesións, se analizou a idea empresarial e a súa articulación nun plan de empresa que recolla os aspectos fundamentais, como a integración da empresa no seu entorno, a avaliación do plan director e a análise económico da empresa. Adicionalmente, expuxéronse as axudas existentes para iniciativas empresariais procedentes do entorno universitario e se contou coa participación de empresas xurdidas da propia USC como casos de éxito. Por último, o persoal de Uniemprende, programa de fomento da cultura emprendedora da USC, presentou aos asistentes as actividades que están a desenvolver para a promoción do emprendemento universitario.


Estudan o cerco de Augusto a Castarreño... Foi pacífica a conquista romana da Península? - Historia de Galicia\nImaxe aérea do cerro de Castarreño, en Olmillos de Sasamón (Burgos), ao que puxo cerco Augusto\nEstudan o cerco de Augusto a Castarreño… Foi pacífica a conquista romana da Península?\npor Redacción · 18 Ago, 2021\nO Cerro de Castarreño, situado na provincia de Burgos, podería formar parte dun dispositivo de asedio romano. Coa intención de confirmar esta hipótese, o investigador da USC José Manuel Costa-García, xunto a Jesús García Sánchez do Instituto de Arqueoloxía de Mérida e pertencente ao CSIC, dirixe o estudo dunha serie de vestixios arqueolóxicos documentados mediante prospección aérea. A través do uso de distintas técnicas de teledección, os arqueólogos documentaron unha dobre liña de fosos, por espazo de máis de seis quilómetros, que rodea o castro por completo. Así mesmo, documentáronse ata catro campamentos militares romanos e un segundo aliñamento dobre ao exterior. Para confirmar estas hipóteses, durante a campaña arqueolóxica de 2021, que bota a andar este xoves, realizaranse prospeccións con métodos xeofísicos nestas estruturas.\nAínda que na Península Ibérica téñense documentado outros escenarios de asedio de época romana –casos de Numancia (Soria) ou La Loma (Santibáñez de la Peña, Palencia)–, o paralelo máis próximo, cronolóxica e morfoloxicamente, parece ser o cerco de Xulio César arredor de Alesia (Francia) a mediados do século I a. C.\nMétodo en auxe\nA prospección xeofísica con xeorradar e magnetómetro é un método en auxe, pois permite obter imaxes tridimensionais do subsolo sen necesidade de escavacións, para así identificar estruturas soterradas. Isto permitirá planificar posteriores intervencións arqueolóxicas. Ata a data, os membros do equipo realizaron prospeccións con xeorradar en lugares como a necrópole de Pinilla Trasmonte, complexos en Almenara de Adaja ou amplos sectores da cidade romana de Segisamo. A prospección xeomagnética realizarase en colaboración co Laboratorio de Arqueoloxía non invasiva (MINARQLAB) do CSIC-IAM.\nA continuación, escavaranse varias sondaxes co obxectivo de documentar as estruturas, comprender a súa morfoloxía, extraer elementos de cultura material relevante e tomar mostras para a datación por radiocarbono e termoluminiscencia dos antigos fosos. Estes métodos permiten coñecer con precisión cando se formaron esas estruturas.\nUn pasado por (re)descubrir\nAta o de agora, só se contaba cos escritos fragmentarios dalgúns autores gregos e latinos para reconstruír a historia da conquista destas terras. A partir destes rexistros sábese que os romanos conquistaron o centro peninsular a finais do século II a. C., pero a comarca do Odra- Pisuerga non quedaría definitivamente integrada no Imperio Romano ata finais do século I a. C. Esta integración supuxo notables cambios na paisaxe. Os vellos poboados da Idade do Ferro foron abandonados en favor doutro tipo de núcleos de cuño romano. Ademais, apareceron novas infraestruturas públicas como vías ou acuedutos, e comezaron a explotarse os campos de forma máis intensa co obxectivo de obter produtos agrícolas cos que alimentar á crecente poboación. “Con todo, quedan aínda no aire moitas incógnitas ao redor deste proceso de transición. Este cambio produciuse de forma pacífica? Cando abandonaron os antigos Turmogos os asentamentos fortificados para habitar as novas cidades? En que momento desapareceron? As estruturas descubertas recentemente poderían axudar a responder estas preguntas”, sinalan os investigadores.\nEn anteriores campañas, entre os anos 2017 e 2020, os arqueólogos estudaron numerosos xacementos na campiña de Sasamón, no cerro de Castarreño / USC\nEn anteriores campañas, entre os anos 2017 e 2020, os arqueólogos estudaron numerosos xacementos na campiña de Sasamón mediante o emprego de fotografías aéreas modernas e antigas en cor e en infravermello, imaxes satelitais e reconstrucións 3D do territorio a partir de datos LIDAR. Usáronse ademais outras técnicas como a prospección xeofísica ou a xeración de cartografías a partir de fotografías tomadas por medio de drons.\nDeste xeito, logrouse coñecer mellor o urbanismo romano identificando as trazas das rúas e edificios, alén de recoñecer a existencia de antigos campamentos e mesmo recuperar materiais relacionados tanto co exército como coa vida cotiá durante a Antigüidade. Ademais, en 2018 iniciouse a escavación dunha estrutura identificada mediante estas tecnoloxías e que delimitaba o esporón setentrional do Cerro de Castarreño. A apertura dunha trincheira de quince por dous metros permitiu documentar un potente foso escavado no páramo e dun noiro situado ao interior do mesmo. “Aínda que os materiais arqueolóxicos atópanse en proceso de estudo, todo parece indicar que o poboado abandonouse coa chegada de Roma á comarca e que talvez ese abandono non foi tan pacífico como se cría”, continúan os investigadores. Arqueólogos de Reino Unido, República Checa, Alemaña, Holanda, Portugal, Estados Unidos, Bulgaria, Italia e España teñen formado parte deste proxecto.\nO colectivo de investigación romanarmy.eu reúne a un conxunto de arqueólogos e investigadores de diversas institucións entre as que se atopa a USC, coa intención de estudar a presenza do exército romano no norte peninsular e as transformacións que provocou a chegada de Roma nestes territorios. A intervención actual está financiada pola Deputación de Burgos e os concellos de Sasamón, Olmillos de Sasamón e Villasandino.\nTemas: BurgosCerro de Castarreñoconquista romanaCSICJosé Manuel Costa-GarcíaRomavestixiosXulio César\nSeguinte Empresarios queren restaurar un castro na Baña para impulsar a economía local\nAnterior Cal foi a contribución histórica do estamento militar de Galicia ao desenvolvemento científico?